A talpraállás feltétele: Függetlenedés a citytől. 09-11-20

Ne a gazdasági növekedés legyen a legfontosabb!

Benyó Bertalan

(közölve: http://www.magyarhirlap.hu/levelezes/kozlekedj_okosan__haszonnal.html)

Ismertették a Fidesz programjának több fontos elemét. Szeretnék ezekhez egy lényeges kérdésben megjegyzést fűzni. Előre bocsátom, hogy a Fideszt magam is az egyetlen politikai erőnek érzem, amely ma valamelyes reményt tud nyújtani. Már csak azért is így érzem, mert 1998 és 2002 között – kormánypártként – mutatott fogékonyságot az alább kifejtett gondolatok iránt.

Azt olvastam azonban ebben a programban, hogy „a legfontosabb feladat a növekedés beindítása”.

Bármilyen magától értetődőnek tűnjön is ez, a „növekedés beindítását” túlságosan általánosító kifejezésnek, ezért félrevezetőnek – bizonyos tekintetben – hibának tartom. Félreértés ne legyen! Persze, hogy be kell indítani a növekedést. Nyilván nem hagyhatjuk, hogy mások növekedjenek a mi rovásunkra. A növekedés kényszer, amit tudomásul kell venni. (Ez a kényszer ugyan Föld bolygónk halálos betegsége, de emiatt ne a mi fejünk fájjon). Persze, meg kell kísérelni a Nemzetközi Valutaalappal kötött szerződés felülvizsgálatát. És a többi Fidesz-célkitűzéssel, mint a kettős állampolgárság, az elszámoltatás, az adócsökkentés ügye, oktatásügy, egészségügy, földügy, családügy, rendőrség-ügy stb. messzemenően egyet kell érteni.
Csak éppen a legfőbb cél végre valahára a feszültségek csökkentése, az emberi mozgástér bővítése, a globális tőke által diktált kényszerek oldása legyen, ami általában nem jár együtt a növekedéssel. Ha a növekedéstől nagyobb foglalkoztatást várnánk, tévedhetünk („az újkapitalizmus egyik fontos sajátossága, hogy emelkedő GDP és a beruházások növekedése mellett is csökken a foglalkoztatás” Szalai Erzsébet 09-09-11 11:49
http://www.168ora.hu/cikk.php?id=6079
Föl kell szabadítani az országot a budapesti city (hatalmi központ) fojtogató uralma alól ill. a globális tőke uralma alól, a kettő majdnem ugyanaz. Így a növekedés is a mienk lehetne. Ezt csak egyféle módon érhetjük el, de úgy egészen bizonyosan elérjük, a közlekedéshálózati centralizáció oldásával. A közlekedéshálózat kényszerpálya-hálózat, amely mereven meghatározza mindenféle anyagi, emberi, kulturális értékek mozgásának irányát, ezzel szigorúan befolyásolva az emberi mozgástér bővülését vagy szűkülését.
A city a közlekedéshálózati centralizáció segítségével gyűri maga alá az egész országot, mérhetetlenül nagy extraprofitot biztosítva a globális tőkének. Létre kell hozni ill. fejleszteni a budapesti cityn kívüli térségek egymás közötti közlekedéshálózati kapcsolatait, hogy a cityn kívüli térségek között megindulhasson a gazdasági, társadalmi, kulturális differenciálódás folyamata, a citytől való függetlenedés, a citytől független piac képződése. (A city hozzávetőleg a fejpályaudvarok közötti terület, amely az egész város területének nincs egy tizede se.) Ne áltassuk magunkat!
A választásokat illetően meg ne igyunk előre a medve bőrére! Markában vagyunk a globális tőkének. Nem hiszem, hogy a hatalmas célokból, amelyeket a Fidesz kitűzött, a mi tökéletesen kifosztott, gyarmati állapotunkban bármi megvalósítható volna, ha nem a közlekedéshálózati centralizáció megtörésével fogunk hozzá. Úgy igen. Úgy megvalósítható. De ebből egy teljesen újféle fejlesztési, tervezési mentalitás következik. Bármilyen fejlesztésről legyen is szó, vonatkozzon akár egy falura, városra, nagyvárosra vagy éppen Budapestre, esetleg valami országos hálózati elemre, a meghatározó, legfontosabb kérdés az legyen, hogy a fejlesztés bővíti-e az emberek mozgásterét, vagy éppen a központtól való függést erősíti, oldja-e vagy merevíti a közlekedéshálózati centralizációt. A közlekedéshálózati centralizációval szembeni lehetséges és feltétlenül szükséges beavatkozások közül egy példát ki kell emelnem, mint messze kimagaslóan leghatékonyabbat. Ez az M0-son és az M0-s mentén megvalósítandó buszközlekedés. Beleértve ebbe a metszéspontokban a távolsági buszoknak és vonatoknak a megállóját és átszállási lehetőségét is.
Ez közvetlenül legalább 2 millió embernek bővítené jelentősen a gazdasági, társadalmi és kulturális mozgásterét (közvetve az egész országnak). Ennek az óriási jelentőségű beavatkozásnak a költségigénye ugyanakkor – a teljes kiépítésre nézve – nem érné el a húsz milliárd Ft-ot sem. De egy-egy kifogástalanul és hatékonyan működő szakaszát már 1-1,5 milliárdért meg lehetne valósítani, ami alig több mint egy rangosabb villaépítés költsége. És ez még mindig fokozható. A Budatétényt Csepellel az M0-s déli Duna-hídján keresztül összekötő BKV-busz megállója mellett a dél-dunántúli távolsági buszok mintegy két tucat járatpárja halad el a nélkül, hogy megállna, és lehetővé tenné az átszállást a Csepel-sziget ill. a dél-budai agglomeráció felé.
Az a beavatkozás, hogy a buszok álljanak meg, ha van leszálló ill. felszálló, nem kerülne semmibe, szószerint semmibe. Vagyis a közlekedéshálózati centralizációval szembeni fellépés nem anyagi kérdés, hanem kizárólag társadalmi belátás kérdése.
Egyébként tenni valamit a cityre való ráutaltság lazításáért a választásokig is lehetne illetve kellene. Csak példaként említve, nem múlhat kormányváltáson egy távolsági autóbusz megállítása egy célszerű ponton, ahonnan fél Budapestnyi agglomerációs terület volna elérhető a citytől függetlenül. Arra viszont persze szükség volna ehhez, hogy az érintett társadalom fölfogja, milyen nagy a tét. Anélkül nem megy.
Ha a társadalmi belátás tovább késik, nem fogunk tudni talpraállni.
(Új értéket csak Budapesttől való függetlenítéssel…
http://www.lmv.hu/node/4507
http://www.lmv.hu/node/4794
http://www.magyarhirlap.hu/velemeny/a_globalis_toke_demokraciaja.html
http://www.members.chello.hu/kapu/benyo.html
www.benyobertalan.tar.hu
